Avokadopeerboomblog: June 2013
En hier is hoe dit Here my roepstem geantwoord het:
Eers het ek gemaak of ek nie die antwoord verstaan nie, ek wóú dit nie só hoor nie. Ek was nie gereed vir hierdie antwoord nie. Ek wou 'n ander antwoord hê.
En die Here bly geduldig met my.
Dankie vir genade.
Ek sê toe: Here, sê net bly of gaan, dis al wat ek vra, bly of gaan. Gaan of bly. Net 'n enkele woordjie so dat ek kan sin maak uit dit alles...
En 'n ongelooflike vrede neem beheer van my gees. Geen huiwer meer in my nie, Liza gaan Mosambiek toe, sy gaan in goeie geselskap wees , en dit ís alles in die Here se wil en ek sal vertrou.
Ek skryf hierdie met trane in my oë want om jou kind te laat gaan die vreemde in is seker van die moeilikste dinge om te doen. Maar gehoorsaamheid is soveel makliker as jy die versekering het dat dit wat jy moet doen in die wil van ons Vader is. Sonder Sý vrede sou ek sekerlik 'n wrak gewees het!
Labels: Faith, Mozambique 2013
Hoe gemaak as jy dringend 'n antwoord nodig het by die Here? Want soms het ons nodig om besluite te neem, belangrike besluite en ons wil nie graag die verkeerde besluite neem nie.
Wat sou jy doen in so 'n situasie?
Ek onthou die dag toe my Pa my bel en sê dat dit nie so goed gaan met my Ma nie. Hy het gesê dat ek nie moet jaag hospitaal toe nie, maar dat die dokter gesê het sy sou nie weer teruggaan versorgingsoord toe nie. Ek was so 2 maande swanger met die tweeling. Dit was so 10 uur die oggend, genoeg tyd om betyds te kon wees vir besoektyd.
Pa het my verseker dat ek regtig nie hoef hospitaal toe te jaag nie. Die dokter wou haar net regtig op geen ander plek hê as in die hoë sorg eenheid nie.
Dit was een van daardie oomblikke waar ek NOU 'n antwoord nodig gehad het.
Ek het gebid, my Bybel oopgemaak, my vinger neergesit en die vers reg onder my vinger as antwoord geneem:
Sommige mense sal sê dis nie hoe mens besluite neem nie. Ek sê: dis 'n geloof ding. Ek WEET die Woord van God (my Bybel) is lewendig en kragtig en ek het nog nooit 'n fout gemaak deur God op Sy Woord te neem nie! Kyk na hierdie ongelooflike antwoord. Die Here sê nie net vir my om nie te gaan nie, maar ook dat die Verwoester skielik gaan kom. Gehoorsaam het ek by die huis gebly.
Daardie middag, net voor besoektyd, maak ek weer my bybel oop en bid en vra en Hy sê gaan. Gaan. Ons het onmiddellik gery en binne 'n uur is my ma toe verskuif na Intensief en daar seën die Here my met die wonderlikste geleentheid om vir haar te kon intree in gebed, iets wat ek nooit kon doen toe sy nog geleef het nie en ek kon haar gunsteling Psalm vir haar lees. En skielik was sy toe weg.
Indien ek die oggend by die hospitaal was, sou ek nie die middag wéér gegaan het nie en ek sou dit vir die res van my lewe berou het.
En hier soek ek nou weer 'n dringende antwoord...
Labels: Afrikaans, Faith, Mozambique 2013, My mother
Weke het verby gegaan. Ons het nie weer oor die Mosambiek uitreik gepraat nie. Dit was oor en vergete behalwe vir die afkondigings Sondae in die kerk. Ons het reeds besluit dat sy te jonk was om te gaan en ons het in elkgeval nie genoeg geld gehad om haar te kon stuur nie.
Verlede Sondag, uit die bloute vra my man of ons nie maar tog vir Liza moet laat gaan nie. 'n Telefoon oproep later en die laaste sitplek op die bus is Liza s'n mits ons binne 'n week vir haar 'n paspoort kan bekom en die gelde inbetaal. Hulle wou die ekstra plekkie op die bus hou vir voorrade maar Liza is baie welkom om saam te gaan. Ons het minder as 24 uur om finaal hieroor te besluit.
My hart bons in my keel. Hoe op aarde besluit 'n mens hieroor?
Is sy gereed hiervoor?
Is ek gereed hiervoor? Gereed om haar te laat gaan?
Al wat ek kon doen was om te bid. En stil het ek vertrou vir 'n negatiewe antwoord .
Maandag oggend neem my eie wil beheer en ek sê vir my man dat ek nie dink Liza is gereed vir hierdie reis nie. Tot my verbasing sê hy toe dat as ek nie gemaklik voel hiermee nie dan is dit reg dat sy nie gaan nie.
In daardie oomblik het ek besef: hierdie is mý wil. Ek wou nie hê sy moes gaan nie. Ek was die struikelblok. Ek was onseker. Ek en my wil. Ek is die een wat in haar pad staan.
Maar Here wat wil U hê?
Ek moes bid, Wegglip na my kamer, die deur toemaak en bid smeek soek. Wat is U wil Vader? Wat is U wil vir my kind?
Wanneer ons op ons eie insigte begin staatmaak,
wanneer ons op ons eie gevoelens en instinkte begin vertrou,
wanneer ons dink ons weet die beste
kan dit aanleiding gee tot ongehoorsaamheid aan God.
Hierdie is 'n vinnige maklike resep. Genoeg vir 'n groot gesin, en kan maklik halveer word.
Braai een ui in 'n bietjie olie.
Vir kindertjies wat gril vir uie, sny ek my uie in repies wat maklik uitgehaal kan word vir die "picky eater" in my gesin!
Voeg 'n halwe teelepel matige kerriepoeier by. Braai die kerriepoeier effens saam met die uie.
Voeg by 2 blikkies (Pork free) Bully Beef in blokkies gesny.
Voeg by 2 blikkies "baked beans in tamatie sous"
Voeg 50 gram tomato paste by, met bietjie water, + 1t suiker.
Omdat al die bestandele reeds gaar uit 'n blikkie kom, is dit nie regtig nodig om dit vir lank te kook nie.
Bedien met rys of kappok aartappels (mash).
Maalvleis: Braai een ui tot sag in 'n bietjie olie. Braai dan die maalvleis (500 gram) tot gaar. Sit die pot se deksel op - dit sal verhoed dat die maalvleis uitdroog en moontlik aanbrand. Voeg by: 1t sout, 1t origanum, een blikkie "chopped & peeled tomato", een pakkie (50 gram) "tomato paste" en 1t suiker. Voeg 'n bietjie water by om die sous te verdun indien nodig. Laat dit stadig kook vir 15 minute met die deksel op. Indien te loperig - verdik met koue water en bietjie mielieblom. (ek vedun altyd my sous en verdik dan weer later met mielieblom)
Ek gebruik hierdie basiese maalvleis resep vir lasagne ook.
Pasta: Kook spaghetti of linguine in souterige water met bietjie olie in die water, tot sag. Dreineer die water sonder om dit af te spoel en meng met maalvleis. Bedien warm met kaas.
"Sit asseblief stil vir Mamma."
"Vingers uit die neus!"
"Kyk vir Mamma."
"Sit tog net stil!"
"Agge nee julle!"
Ek gee op!
Labels: Anika, Emma, Micah, Wednesday picture story
Baktyd: 2 ure
Bestandele: uie, groente, hoender stukke, 1 pakkie 60g Knorr groente sop poeier, een koppie koue water, 1E maynaise, 1E tamatie sous, 1E chutney. (geen ekstra sout of peper nie!)
Spuit jou bak met Spray&Cook, en plaas gekapte uie onder-in.
Groente bo-op, dan hoender stukkies.
Meng een pakkie (60 gram) groente sop poeier met een koppie koue water en giet oor alles. Daar is genoeg sout in die sop poeier - dus is dit nie nodig vir enige ekstra sout nie.
Meng gelyke hoeveelhede mayonaise, tamatie sous en chutney en smeer oor die hoender stukkies.
Deksel op en in 'n KOUE OOND! Skakel die oond aan op 120'C vir 20 minute, dan op 160'C vir nog 100-120 minute. Jy kan selfs dit nóg stadiger bak teen 140'C vir 3 ure.